b"\n_START_ARTICLE_\nAlone in the Universe\n_START_SECTION_\nOzadje in snemanje\n_START_PARAGRAPH_\nSkupina ELO je uradno razpadla leta 1986. Leta 2001 je soustanovitelj Jeff Lynne posku\xc5\xa1al ponovno obuditi skupino z novo turnejo za promocijo albuma Zoom, vendar je bila zaradi slabih prodaj vstopnic turneja odpovedana. Lynne se je nato vrnil k produkciji in snemanju. Leta zatem je DJ radia BBC povabil Lynna v oddajo, kjer ga je s podporo poslu\xc5\xa1alcev pozval naj ponovno obudi skupino. Snemanje solo albuma priredb, Long Wave, ki je iz\xc5\xa1el leta 2012, je Lynna vodilo do eksperimentiranja z lastnimi pesmi na podlagi opisanih \xc2\xbbavanturisti\xc4\x8dnih\xc2\xab\xc2\xa0lastnosti tradicionalnih pop skladb, ki jih je sam izbral._NEWLINE_Skupina se je ponovno zbrala septembra 2014 za enkratni koncert v londonskem Hyde Parku pod imenom Jeff Lynne's ELO. Izmed originalnih \xc4\x8dlanov zasedbe, sta bila prisotna soustanovitelj Lynne in klaviaturist Richard Tandy. Lynne je dejal, da s soustanoviteljem Bevom Bevanom ni govoril 30 let. Alone in the Universe je bil posnet v Lynnovem doma\xc4\x8dem studiu, Bungalow Palace v 18 mesecih. Lynne je posne skoraj vse instrumente sam; ostala dva, ki sta sodelovala pri produkciji sta bila Laura Lynne, Jeffova h\xc4\x8di, ki je prispevala spremljevalne vokale pri skladbah \xc2\xbbLove and Rain\xc2\xab\xc2\xa0in \xc2\xbbOne Step at a Time\xc2\xab, in Steve Jay, tonski mojster albuma, ki je igral shaker in tamburin._NEWLINE_Album je bil napovedan 24. septembra 2015. Ko je novinar vpra\xc5\xa1al Lynna kaj je po\xc4\x8del po albumu Zoom, je Lynne v \xc5\xa1ali dejal: \xc2\xbbNimam pojma. V\xc5\xa1e\xc4\x8d mi je pija\xc4\x8da. Po\xc4\x8del sem veliko stvari, samo spomniti se ne morem kaj to\xc4\x8dno.\xc2\xab\n_START_SECTION_\nSkladbe\n_START_PARAGRAPH_\nAlbum se pri\xc4\x8dne s prvim singlom, \xc2\xbbWhen I Was a Boy\xc2\xab. Besedilo govori o Lynnovem otro\xc5\xa1tvu in najstni\xc5\xa1kih letih v Birminghamu, delu svojega \xc5\xbeivljenja, ki ga je opisal \xc5\xbee v skladbi \xc2\xbbLong Black Road\xc2\xab, ki je iz\xc5\xa1la leta 2001 na albumu Zoom. V intervjuju za Rolling Stone je Lynne dejal: \xc2\xbbGre za najbolj avtobiografsko pesem, kar sem jo kdaj napisal. Besede so se napisale same, medtem, ko sem ponavadi se priklenil za mizo in jih spotil iz sebe. \xc5\xa0lo je za odra\xc5\xa1\xc4\x8danje in poslu\xc5\xa1anje mojega majhnega radia s slu\xc5\xa1alkami.\xc2\xab \xc2\xbbLove and Rain\xc2\xab, ki se je za\xc4\x8dela kot star demo posnetek, je ena izmed Lynnovih najljub\xc5\xa1ih pesmi. V njegovih lastnih besedah, zveni glavni riff kot ogromen clavinet, vendar gre sicer za Fender Telecaster. Spremljevalne vokale pri skladbi je prispevala njegova h\xc4\x8di Laura._NEWLINE_Drugi single z albuma je bil \xc2\xbbWhen the Night Comes\xc2\xab. Skladba ima reggae ritem in je ena redkih skladb z albuma, pri kateri sodeluje godalna sekcija. \xc5\xbdivljenje skladbe se je pri\xc4\x8delo kot demo posnetek na kaseti, ki je vseboval nekaj akordov, nato pa je bil predelan v albumsko skladbo. \xc2\xbbThe Sun Will Shine on You\xc2\xab\xc2\xa0je po\xc4\x8dasna pesem, ki jo je Lynne napisal za nekega prijatelja, ki se je soo\xc4\x8dal z velikimi te\xc5\xbeavami, in da bi se s to pesmijo razvedril. Kot je rekel, mu je pesem pomagala k bolj\xc5\xa1em po\xc4\x8dutju, da se je tako po\xc4\x8dutil nekoliko manj izgubljenega v vesolju._NEWLINE_Za skladbo \xc2\xbbAin't it a Drag\xc2\xab\xc2\xa0je Lynne rekel: \xc2\xbbZa\xc4\x8delo se je, ker sem \xc5\xbeelel rockovsko skladbo za album. Vedno potrebuje\xc5\xa1 rockersko skladbo - vsaj jaz. Bil sem v razpolo\xc5\xbeenju, da bi kmalu napisal skladbo v Mersey Beatu in zdi se mi, da ima Ain\xe2\x80\x99t It a Drag v sebi nekaj, kar zveni kot Mersey Beat. Toliko let kasneje, pa Mersey Beat \xc5\xa1e vedno deluje!\xc2\xab \xc2\xbbI'm Leaving You\xc2\xab\xc2\xa0je skladba, ki jo je Lynne napisal v spomin svojemu bli\xc5\xbenjemu prijatelju in kolegu Wilburyju, Royju Orbisonu. O tem je dejal: \xc2\xbbPoskusil sem napisati orbisonsko skladbo, kot \xc4\x8de bi jo on napisal s svojim kolegom Joejem Melsonom. Tak\xc5\xa1no zvrst. O\xc4\x8ditno brez petja. Ampak melodija bi lahko bila Orbisonova skladba. Bilo bi \xc4\x8dudovito, \xc4\x8de bi jo on odpel. Vendar sem seveda za to prepozen kak\xc5\xa1nih 28 let. Bil je super \xc4\x8dlovek, kateremu sem \xc5\xbeelel dati poklon na tem albumu._NEWLINE_Zadnji single, izdan pred izdajo albuma, je bil \xc2\xbbOne Step at a Time\xc2\xab, ki je malenkost bolj disco naravnana. Lynne je o njej dejal: \xc2\xbbNisem imel dovolj hitrih skladb. V verzu je nekaj zelo zapletenih akordov, ki so mi pri srcu, ker gre za neko vrsto staromodne glasbe, vendar z obi\xc4\x8dajnim rock and roll ritmom.\xc2\xab Lynne je opisal tudi za\xc4\x8detek nastanka naslovne skladbe, \xc2\xbbAlone in the Universe\xc2\xab: Nanj je vplival \xc4\x8dlanek, ki je govoril o tem, da bo Voyager 1 morda zapustil solarni sistem in tako postal prvi umetni predmet, ki je vstopil v medzvezni prostor. \xc2\xbbTa \xc4\x8dlanek mi je dal za misliti. Mislim, kako osamljen lahko postane\xc5\xa1? Preobrnil sem jo v primer, kot da Voyager 1 progre\xc5\xa1a Voyager 2\xc2\xab, je rekel Lynne.\n_START_SECTION_\nIzdaja\n_START_PARAGRAPH_\nPrvi single, \xc2\xbbWhen I Was a Boy\xc2\xab, je iz\xc5\xa1el digitalno 24. septembra 2015, kmalu pa je iz\xc5\xa1el tudi videospot singla. \xc2\xbbWhen the Night Comes\xc2\xab\xc2\xa0je kot drugi single iz\xc5\xa1la 15. oktobra 2015. \xc2\xbbOne Step at a Time\xc2\xab\xc2\xa0je iz\xc5\xa1el 30. oktobra 2015. Ti trije prvi singli so bili lahko prene\xc5\xa1eni digitalno ob prednaro\xc4\x8dilu albuma. \xc2\xbbAin't It a Drag\xc2\xab\xc2\xa0je kot single iz\xc5\xa1la 1. aprila 2016 z animiranim videospotom, skoraj pet mesecev po izdaji albuma._NEWLINE_Alone in the Universe je iz\xc5\xa1el 13. novembra 2015 pri zalo\xc5\xbebi Columbia Records. Album je iz\xc5\xa1el na zgo\xc5\xa1\xc4\x8denki, vinilni plo\xc5\xa1\xc4\x8di in digitalno na obi\xc4\x8dajni in deluxe izdaji. Deluxe izdaja je vsebovala dve dodatni skladbi: \xc2\xbbFault Line\xc2\xab\xc2\xa0in \xc2\xbbBlue\xc2\xab. Japonske izdaje (obi\xc4\x8dajne in deluxe) so vsebovale vse skladbe ter skladbo \xc2\xbbOn My Mind\xc2\xab, ki je iz\xc5\xa1la ekskluzivno na Japonskem. Album je dosegel 4. mesto britanske lestvice albumov, kar je bila najbolj\xc5\xa1a uvrstitev albuma skupine po albumu Secret Messages leta 1983. V ZDA je album dosegel 2. mesto rockovske lestvice Billboard, 23. mesto lestvice Billboard 200, kar je bila najbolj\xc5\xa1a uvrstitev albuma skupine po albumu Time leta 1981.\n_START_SECTION_\nTurneja\n_START_PARAGRAPH_\n9. novembra 2015, 4 dni pred izidom albuma, je skupina nastopila v Porchester Hallu v Londonu. Po izidu albuma se je skupina odpravila na manj\xc5\xa1o promocijsko turnejo, v kateri je med drugim 12. novembra 2015 nastopila za BBC Radio 2 v BBC Radio Theatru, dan zatem pa je nastopila na Royal Variety Performance. Konec novembra 2015 so ELO natopili v ZDA prvi\xc4\x8d po 30 letih. Nastopa v New Yorku in Los Angelesu sta bila hitro razprodana. Skupina se je pojavila tudi na televizijskih oddajah The Tonight Show starring Jimmy Fallon, Jimmy Kimmel Live in CBS This Morning. Njihov nastop na CBS je bil nominiran za nagrado Daytime Emmy Award. 5. aprila 2016 se je skupina odpravila na turnejo Alone in the Universe, na kateri je koncertirala na razli\xc4\x8dnih prizori\xc5\xa1\xc4\x8dih po Evropi in Zdru\xc5\xbeenem kraljestvu. Nastopili so tudi na Glastonbury Festivalu. 27. junija je bila objavljena novica, da bo 24. junija 2017 skupina nastopila na stadionu Wembley. Septembra je skupina natopila v Radio City Music Hallu v New Yorku. Angle\xc5\xa1ka skupina The Feeling je spremljala Jeff Lynne's ELO na vsakem koncertu v Evropi in Zdru\xc5\xbeenem kraljestvu, razen na koncertu v Birminghamu in Dublinu. Koncert v Dublinu je bil prelo\xc5\xbeen za 8 dni zaradi Jeffovih zdravstvenih te\xc5\xbeav. Predskupina za prestavljeni koncert je bila The Shoos. Losangele\xc5\xa1ka filharmonija je oznanila, da bodo Jeff Lynne's ELO septembra 2016 trikrat nastopili v Hollywood Bowlu."